Φεντερίκο Βαλβέρδε

Ο **Φεντερίκο Σαντιάγκο Βαλβέρδε Ντιπέτα** (*Federico Santiago Valverde Dipetta*, γενν. 22 Ιουλίου 1998) είναι Ουρουγουανός επαγγελματίας ποδοσφαιριστής, ο οποίος αγωνίζεται ως κεντρικός μέσος για τη Ρεάλ Μαδρίτης και την εθνική ομάδα της Ουρουγουάης.  Θεωρείται ως ένας από τους καλύτερους και πληρέστερους μέσους στον κόσμο.   

## Σταδιοδρομία σε συλλόγους

### Πενιαρόλ
Ο Βαλβέρδε πέρασε το μεγαλύτερο μέρος της νεανικής σταδιοδρομίας του με την Πενιαρόλ, όπου έκανε γρήγορα εντύπωση. Έκανε το ντεμπούτο του για την πρώτη ομάδα στον πρώτο αγώνα της σεζόν 2015-16 εναντίον της Θέρο. Έγινε μέλος των εθνικών ομάδων νέων Ουρουγουάης και προσέλκυσε το ενδιαφέρον συλλόγων, όπως η Άρσεναλ, η Μπαρτσελόνα, η Τσέλσι και η Ρεάλ Μαδρίτης.   

### Ρεάλ Μαδρίτης
Τον Ιούλιο του 2016, μετακινήθηκε από την Πενιαρόλ στη Ρεάλ Μαδρίτης, όπου εντάχθηκε στην Καστίγια (Β ομάδα). Δύο μήνες αργότερα, ο Βαλβέρδε έκανε το ντεμπούτο του για την Καστίγια εναντίον της Ρεάλ Ουνιόν, σε έναν αγώνα που τελικά έχασε η ομάδα του. Έγινε τακτικό μέλος της δεύτερης ομάδας κατά τη διάρκεια της πρώτης του σεζόν. Σημείωσε το πρώτο γκολ του για την Καστίγια εναντίον της Αλμπαθέτε, το Δεκέμβριο του 2016. 

Όσον αφορά την αυξανόμενη σημασία του για την ομάδα, ο Σαντιάγκο Σολάρι, ο προπονητής του στην Καστίγια, δήλωσε στις 29 Ιανουαρίου 2017: «*Είμαι πολύ χαρούμενος μαζί του.* *Έχει προσαρμοστεί πολύ καλά στην ομάδα και τη χώρα.* *Ο Βαλβέρδε είναι πάντα παραγωγικός στη μεσαία γραμμή». * 

#### Ντεπορτίβο Λα Κορούνια (δανεισμός)
Στις 22 Ιουνίου 2017, ο Βαλβέρδε δόθηκε με μονοετή δανεισμό στη Ντεπορτίβο Λα Κορούνια της Πριμέρα Ντιβισιόν. Έκανε το ντεμπούτο του στο πρωτάθλημα στις 10 Σεπτεμβρίου, αντικαθιστώντας το Φεντερίκο Καρτάμπια στην εντός έδρας ήττα με 2-4 εναντίον της Ρεάλ Σοσιεδάδ. 

Ο Βαλβέρδε συνέβαλε με 24 εμφανίσεις πρωταθλήματος κατά τη διάρκεια της σεζόν, καθώς η ομάδα του υπέστη υποβιβασμό. 

#### Επιστροφή στη Ρεάλ Μαδρίτης
Κατά την επιστροφή από το δανεισμό, ο Βαλβέρδε εντυπωσίασε το νέο προπονητή, Γιούλεν Λοπετέγι, κατά τη διάρκεια της προετοιμασίας και ανατέθηκε οριστικά στην πρώτη ομάδα. Συνολικά έκανε 25 εμφανίσεις και κατέκτησε το Παγκόσμιο Κύπελλο Συλλόγων στην πρώτη του σεζόν με την Ρεάλ Μαδρίτης.

#### 2019-2021: Καθιέρωση στην πρώτη ομάδα
Ο Ζινεντίν Ζιντάν επέστρεψε ως προπονητής στην Ρεάλ και με την συνακόλουθη αποχώρηση του Μάρκος Γιορέντε, ο Βαλβέρδε καθιερώθηκε ως βασικός παίκτης για την ομάδα της Μαδρίτης την σεζόν 2019-20. Στις 9 Νοεμβρίου 2019, σημείωσε το πρώτο γκολ του στην Πριμέρα Ντιβισιόν, στη νίκη με 4-0 επί της Έιμπαρ.

Τον Ιανουάριο 2020 στον τελικό του Σούπερ Καπ Ισπανίας, ο Βαλβέρδε έκανε ένα τάκλιν στον Άλβαρο Μοράτα της Ατλέτικο Μαδρίτης, αποτρέποντάς του να σκοράρει με τετ α τετ στα τελευταία λεπτά του παιχνιδιού. Ο Ουρουγουανός δέχτηκε κόκκινη κάρτα για το σκληρό μαρκάρισμα στον αντίπαλό του, αλλά αυτό δεν εμπόδισε την Ρεάλ να πάρει την νίκη στα πέναλτι και να κατακτήσει ακόμη ένα τρόπαιο. Μετά το τέλος του αγώνα, ανακηρύχτηκε πολυτιμότερος του αγώνα.  Στην συνέντευξη τύπου, ο προπονητής της Ατλέτικο, Ντιέγο Σιμεόνε παραδέχτηκε πως το συγκεκριμένο τάκλιν "αποτέλεσε το σημείο καμπής του αγώνα". Ο Βαλβέρδε την σεζόν 2019-20 σημείωσε 33 εγχώριες συμμετοχές και έπαιξε σημαντικό ρόλο στην κατάκτηση του πρωταθλήματος.  

Στις 27 Σεπτεμβρίου, ο Βαλβέρδε σκόραρε το πρώτο γκολ της Ρεάλ Μαδρίτης στην σεζόν 2020-21 με την Μπέτις σε μια εκτός έδρας νίκη με 3-2.  Αυτό ήταν και το 50ο του παιχνίδι με την Ρεάλ στο πρωτάθλημα. Ένα μήνα αργότερα, στις 24 Οκτωβρίου, ο Βαλβέρδε πέτυχε γκολ εναντίον της Μπαρτσελόνα στο Καμπ Νου στα πρώτα πέντε λεπτά σε μια νίκη με 3-1. Με αυτό το γκολ, έγινε μόλις ο δεύτερος Ουρουγουανός που πετυχαίνει γκολ σε Ελ Κλάσικο (μετά τον Λουίς Σουάρες) και ο πρώτος για την Ρεάλ.  Στις 14 Απριλίου 2021, ο Βαλβέρδε αγωνίστηκε ως δεξιός αμυντικός εναντίον της Λίβερπουλ στο δεύτερο ματς των προημιτελικών του Τσάμπιονς Λιγκ, βοηθώντας έτσι στα προβλήματα τραυματισμών που αντιμετώπιζε η ομάδα. 

#### 2021-παρόν: Επεκτάσεις συμβολαίων και κατακτήσεις Τσάμπιονς Λιγκ
Στις 24 Αυγούστου 2021, ο Βαλβέρδε ανανέωσε το συμβόλαιό του μέχρι το 2027.  Τον Ιανουάριο 2022, ο Βαλβέρδε σκόραρε το τρίτο γκολ της νικητήριας εμφάνισης της Ρεάλ εναντίον της Μπαρτσελόνα, στον τελικό του Σούπερ Καπ.  Στις 28 Μαϊου, έδωσε ασίστ στον Βινίσιους Ζούνιορ, για να πετύχει το νικητήριο γκολ στον τελικό του Τσάμπιονς Λιγκ, εναντίον της Λίβερπουλ. Η νίκη με 1-0 έδωσε το πρώτο Τσάμπιονς Λιγκ στον Ουρουγουανό και το 14ο στην Ρεάλ Μαδρίτης.  

Στις 14 Σεπτεμβρίου 2022, ο Βαλβέρδε σκόραρε το πρώτο του γκολ στο Τσάμπιονς Λιγκ στην νίκη με 2-0 επί της Λειψίας.  Την περίοδο αυτή, ο Βαλβέρδε διένυε μια εξαιρετική φόρμα σκοραρίσματος, γεγονός που του απέφερε το βραβείο του Καλύτερου Παίκτη του Μήνα, στην Λα Λίγκα.  Την σεζόν 2022-23, ο Ουρουγουανός μέσος πέτυχε συνολικά 12 γκολ σε όλες τις διοργανώσεις εκπληρώνοντας την πρόβλεψη του προπονητή του, στην αρχή της χρονιάς, Κάρλο Αντσελότι ότι θα πετύχαινε περισσότερα από δέκα γκολ.  Στις 9 Νοεμβρίου 2023, επέκτεινε το συμβόλαιο του με την Ρεάλ Μαδρίτης ως τις 30 Ιουνίου 2029. 

Στις 9 Απριλίου 2024, ο Βαλβέρδε σκόραρε ένα εντυπωσιακό σουτ στον αέρα, στην ισοπαλία 3-3 με την Μάντσεστερ Σίτι, στα προημιτελικά του Τσάμπιονς Λιγκ.  Ένα γκολ, το οποίο ψηφίστηκε ως το Γκολ της Χρονιάς από την ΟΥΕΦΑ.  Στη 1 Ιουνίου 2024, ο Βαλβέρδε κατέκτησε το δεύτερο Τσάμπιονς Λιγκ της καριέρας του, ύστερα από την νίκη της Ρεάλ με 2-0 εναντίον της Ντόρτμουντ στον τελικό της διοργάνωσης.  Μετά την νίκη στον τελικό, έγινε γνωστό πως ο Φέντε Βαλβέρδε θα αποκτούσε την φανέλα με το νούμερο 8 αφού είχε επισημοποιηθεί η απόσυρση του Τόνι Κρόος. 

## Διεθνής σταδιοδρομία
δεξιά|μικρογραφία|225x225εσ| Ο Βαλβέρδε με την Ουρουγουάη το 2017.

### Νέων
Ο Βαλβέρδε κέρδισε την Ασημένια Μπάλα στο Παγκόσμιο Κύπελλο U20 του 2017, καθώς η Ουρουγουάη τερμάτισε τέταρτη στο τουρνουά.

### Εθνική ομάδα
Στις 5 Σεπτεμβρίου 2017, έκανε το ντεμπούτο του με την Εθνική Ουρουγουάης και σημείωσε το πρώτο διεθνές του γκολ με την ανώτατη ομάδα σε έναν αγώνα εναντίον της Παραγουάης. 

Το Μάιο του 2018, ονομάστηκε στην προσωρινή 26μελή ομάδα της Ουρουγουάης για το Παγκόσμιο Κύπελλο του 2018 στη Ρωσία.

Ο Βαλβέρδε βρέθηκε στις κλήσεις του Όσκαρ Ταμπάρεθ για την τελική 23αδα της Ουρουγουάης στο Κόπα Αμέρικα 2019.  Η Ουρουγουάη αποκλείστηκε στην διαδικασία των πέναλτι από το Περού, στα προημτιτελικά της διοργάνωσης.  Ο Βαλβέρδε εκπροσώπησε την χώρα του στο Κόπα Αμέρικα 2021 , στο Παγκόσμιο Κύπελλο του 2022  και το Κόπα Αμέρικα 2024 στην Αμερική.  

## Αντιπαραθέσεις
Στον προημιτελικό αγώνα του Παγκοσμίου Κυπέλλου U20 2017 εναντίον της Πορτογαλίας, ο Βαλβέρδε επέδειξε μία έκφραση προσώπου με τα δάχτυλά του να κλείνουν σχιστά τα μάτια του ύστερα από γκολ που σημείωσε με πέναλτι. Αυτή η ενέργεια θεωρήθηκε ρατσιστική και προσέβαλε πολλούς ποδοσφαιρόφιλους στο έθνος φιλοξενίας της διοργάνωσης, τη Νότια Κορέα και ο Βαλβέρδε επικρίθηκε από δεκάδες χιλιάδες φιλάθλους από όλο τον κόσμο. Από τότε εξήγησε ότι ο πανηγυρισμός ήταν για το φίλο και ατζέντη του, τον «Κινέζο» Σαλντάβια.  

## Στατιστικά

### Ομάδα

### Διεθνή

## Διακρίσεις
**Πενιαρόλ** 

* Πρωτάθλημα Ουρουγουάης: 2015-16

**Ρεάλ Μαδρίτης** 

* Λα Λίγκα: 2019-20, 2021-22, 2023-24 
* Σούπερ Καπ Ισπανίας: 2020, 2022, 2024 
* ΟΥΕΦΑ Τσάμπιονς Λιγκ: 2021-22, 2023-24  
* Παγκόσμιο Κύπελλο Συλλόγων: 2018,2022
* ΟΕΦΑ Σούπερ Καπ: 2022, 2024  
* Διηπειρωτικό Κύπελλο ΦΙΦΑ: 2024

**Ατομικές** 

* Λα Λίγκα, Ομάδα της Σεζόν: 2022-23, 2023-24 
* Παγκόσμιο Κύπελλο U20 Ασημένια Μπάλα: 2017 
* Λα Λίγκα, Παίκτης του Μήνα: Σεπτέμβριος 2022 
* Παγκόσμιο Κύπελλο Συλλόγων, Ασημένια Μπάλα: 2022  
* Διηπειρωτικό Κύπελλο ΦΙΦΑ, Ασημένια Μπάλα: 2024

## Παραπομπές


## Εξωτερικοί σύνδεσμοι
* 
* 
* Προφίλ στο Transfermarkt.com
*

Κατηγορία:Σελίδες με πηγές CS1 στα Ισπανικά (es)
Κατηγορία:Ουρουγουανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ουρουγουάης Κ15
Κατηγορία:Ποδοσφαιριστές Εθνικής Ουρουγουάης Κ17
Κατηγορία:Ποδοσφαιριστές Εθνικής Ουρουγουάης Κ18
Κατηγορία:Ποδοσφαιριστές Εθνικής Ουρουγουάης Κ20
Κατηγορία:Ποδοσφαιριστές Εθνικής Ουρουγουάης
Κατηγορία:Ποδοσφαιριστές Κόπα Αμέρικα 2019
Κατηγορία:Ποδοσφαιριστές Κλουμπ Ατλέτικο Πενιαρόλ
Κατηγορία:Ποδοσφαιριστές Πριμέρα Ντιβιζιόν Ουρουγουάης
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Ρεάλ Μαδρίτης Καστίγια
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Ντεπορτίβο Λα Κορούνια
Κατηγορία:Ποδοσφαιριστές Πριμέρα Ντιβιζιόν
Κατηγορία:Ουρουγουανοί ποδοσφαιριστές στο εξωτερικό
Κατηγορία:Ποδοσφαιριστές Κόπα Αμέρικα 2021
Κατηγορία:Ποδοσφαιριστές Παγκοσμίου Κυπέλλου 2022